Nog 'n vragmotor loop deur in Wes-Kaap | Maroela Media
Die vragmotor is Saterdag in Lwandle met 'n petrolbom bestook. Foto: Twitter
'n Vragmotor is Saterdag in Lwandle in die Strand met 'n petrolbom bestook.
Die vragmotor het op die hoek van die N2 en Onverwachtstraat by 'n verkeerslig stilgehou toe dit geteiken is, het kapt. FC van Wyk, woordvoerder van die polisie, gesê.
"Drie mans het die vragmotor genader en dit met 'n petrolbom gegooi voor hulle weggehardloop het."
Die bestuurder en twee passasiers was in die vragmotor ten tyde van die voorval. Volgens Van Wyk het 'n 32-jarige passasier beserings aan sy gesig opgedoen en is hy met 'n ambulans na 'n nabygeleë hospitaal vervoer. Die bestuurder en ander passasier is ongedeerd.
Die polisie ondersoek 'n saak van kwaadwillige saakbeskadiging.
Saterdag se voorval volg nadat 'n vragmotor van Gastao's Quality Foods Woensdagaand met 'n petrolbom gegooi is.
Dié voorval het op die hoek van die N2 en Broadlandsweg in Somerset-Wes plaasgevind. Volgens die maatskappy het een van die bestuurders sy sleutelbeen gebreek toe hy uit die vragmotor gespring het. Van Wyk het ook die voorval bevestig.
Die motief is onverstaanbaar, tensy die motief niks anders is as vandalisme.
Dit blyk dat sekere gemeenskappe net doodeenvoudig niks kan oppas of in stand hou nie. Hierdie gemeenskappe het geen respek vir mens of dier nie. En in n siek land soos Suid-Afrika word misdaad blykbaar nou as die nasionale sport beoefen (en beloon).
Onsaglike skade. Niks ander as sinlose sabotasie nie. Is dit nie moontlik dat vragmotors met deeglike brandblussers van binne en buite toegerus kan word wat outomaties in werking kom nie.???